A Gércei Általános Iskola járványügyi intézkedési terve

a 2020/2021. tanévben

**AZ INTÉZMÉNYEK LÁTOGATÁSA, RENDEZVÉNYEK, KIRÁNDULÁSOK**

1. Iskolánkban a szaktantermi oktatás helyett az osztálytermi oktatást vezetjük be.
2. A nevelési-oktatási intézményt kizárólag egészséges, tüneteket nem mutató gyermek, tanuló látogathatja. Az oktatásban és nevelésben, illetve az intézmények működtetésében csak egészséges és tünetmentes dolgozó vehet részt. A szülő köteles az iskolát értesíteni, ha a gyermeknél koronavírus-gyanú vagy igazolt fertőzés van.

Felhívjuk továbbá figyelmüket, hogy amennyiben gyermekénél fertőzés gyanúja merül fel, tünetek észlelhetők, őt haladéktalanul elkülönítjük, egyúttal értesítjük a háziorvost. Ilyen esetben őt keressék telefonon, majd az ő utasításainak megfelelően járjanak el.

**Ebben az esetben a tanuló kizárólag orvosi igazolással térhet vissza az iskolába.**

1. A tanítási órákon, foglalkozásokon a maszk viselése lehetséges, de nem kötelező a tanulóknak. A pedagógusok és a technikai dolgozók számára a közösségi terekben a maszk viselése ajánlott.
2. Közösségi terekben egyszerre csak annyi gyermek, tanuló tartózkodhat, hogy betartható legyen a 1,5 méteres védőtávolság. Amennyiben a védőtávolság nem tartható be a közösségi terekben, úgy az általános iskola felső tagozatában az ott tartózkodás idején ajánlott a szájat és orrot eltakaró maszk viselése.
3. A csengetési rend és az udvari tartózkodás rendje: az eddigiek szerint.
   1. Reggeli sorakozó mindenkinek kötelező 7:30-kor. A tanulók 7:25-nél előbb-lehetőség szerint- ne érkezzenek az iskolába. A gyerekek otthonról sporteszközöket, játékokat nem hozhatnak be az iskola területére!
   2. A kötelező kézfertőtlenítést és a lázmérést a felügyelő pedagógus végzi a technikai dolgozók segítségével.
   3. A tanulók eltávozása az intézményből a tanítási órák után, a napközisek, tanulószobások16:00 órakor (kivéve bejárók).
4. A tantermi oktatás során az osztályok keveredését – amennyiben ez lehetséges – el kell kerülni. Az osztályok a tanítási nap során ugyanazt a tantermet használják. Amennyiben ez nem megoldható, az osztályok váltása között a tantermekben felületfertőtlenítést kell végezni.

Felületfertőtlenítés napközben: alsó tagozat esetében ebédelés alatt, felső tagozat osztálytermeiben a 3. szünetben történik.

* 1. A szaktantermek szabályai:
     1. Informatika: A terembe való bevonuláskor és távozáskor kézfertőtlenítés történik. (pedagógus) Az óra befejezése után a billentyűzet és a munkaasztal fertőtlenítésére kerül sor. (pedagógus)
     2. Testnevelés:

A testnevelés órákat az időjárás függvényében javasolt szabad téren megtartani.

Mindenki az osztályában öltözik, a korosztálynak megfelelően, váltásban. Felső tagozatban – lányok saját osztályban, fiúk felső zsibongóban.

Óra után kézfertőtlenítés történjen. (pedagógusok, takarító személyzet)

* + 1. Kémia:

A kísérleteket csak a szaktanár végezze. A terembe való bevonuláskor és távozáskor kézfertőtlenítés történik. (pedagógus)

A tanulói asztalok felületfertőtlenítése minden tanítási óra után meg kell történjen a teremben!(takarító személyzet)

* + 1. Művészeti tantárgyak:

Képzőművészeti és kézműves szakkör: minden tanuló saját eszközöket, anyagokat használ. Amennyiben szertári anyag, eszköz is szükségeltetik, fertőtlenítve kapja a tanuló és használat után is fertőtleníteni kell! Ez a tanítási órák esetében is érvényes.(pedagógus)

* + 1. Napközis foglalkozások:

A csoportok az udvaron a napközis csoportvezetővel tartózkodnak. Az udvarról csak engedéllyel jöhet be a gyermek WC-re, vizet inni! Az épületben nem futkoshat, bujkálhat! A visszaérkezéskor le kell jelentkeznie a pedagógusnál.

1. Nagy létszámú tanulócsoport vagy pedagógus egyidejű jelenlétével járó (pl.: tanévnyitó ünnepség, bál, kulturális program) rendezvény megszervezése során tekintettel kell lenni az alábbiakra:

- az Operatív Törzs által meghatározott létszámkorlát szigorú betartása,

- az alapvető egészségvédelmi intézkedések, szabályok betartása (távolságtartás, maszkviselés, kézfertőtlenítés, szellőztetés),

- zárttéri helyett szabadtéri rendezvény szervezése,

- a rendezvény kisebb létszámú rendezvényekre bontása és a résztvevők körének korlátozása.

1. Az osztálykirándulásokkal és tanulmányi kirándulásokkal kapcsolatban azok belföldi megvalósítása lehetséges, de megfontolandó.
2. Az intézménybe idegen nem léphet be (szülő sem). Szükség esetén előzetes időpontegyeztetéssel, maszk használatával, kézfertőtlenítés után léphet be az intézmény területére.

Szülői értekezlet, osztályközösségi élet szervezése –személyes megjelenés mellőzésével, online vagy KRÉTA-n keresztül, írásos formában is történik.

A napi kommunikáció szülő és pedagógus között hivatalosan a KRÉTÁN keresztül történik. Kérjük a felület folyamatos figyelemmel kísérését!

**EGÉSZSÉGÜGYI SZEMPONTBÓL BIZTONSÁGOS KÖRNYEZET KIALAKÍTÁSA**

1. Az intézmények bejáratánál vírusölő hatású kézfertőtlenítőt biztosítunk, annak használatára fel kell hívni a figyelmet. Az intézménybe érkezéskor, az udvarról való bejövetelkor, a szaktantermi órák előtt és után, étkezések előtt és után minden belépő alaposan mosson kezet vagy fertőtlenítse a kezét (a gyerekek, tanulók esetében inkább javasolt a szappanos kézmosás).
2. A szociális helyiségekben biztosítjuk a szappanos kézmosási lehetőséget, melyet lehetőség szerint vírusölő hatású kézfertőtlenítési lehetőséggel kell kiegészíteni. Kéztörlésre papírtörlőket biztosítunk.
3. A személyi higiénia alapvető szabályairól a gyermekek, tanulók részletes, az adott korosztálynak megfelelő szintű tájékoztatást kapnak. A gyermekeknek folyamatos figyelemfelhívás az úgynevezett köhögési etikett betartására: saját papír zsebkendő használatára köhögéskor, tüsszentéskor, majd a használt zsebkendő szemetes kukába dobása és alapos kézmosás, esetleg kézfertőtlenítés.

A pedagógusok minden nap foglalkoznak a szabályok ismétlésével 1-8.osztályig. Nagyon fontos az állandó ismétlés, a gyakoroltatás, hogy rutinná váljon a gyerekek körében a személyi higiénia szabályainak alkalmazása, megtartása.

1. Zárt térben a kórokozók koncentrációjának csökkentése érdekében kiemelt figyelmet kell fordítunk a folyamatos vagy rendszeres, fokozott intenzitású természetes szellőztetésre, mely vonatkozik minden zárt térre, így a folyosókra, a szociális helyiségekre is. A helyiségek ablakát időjárás és környező forgalom függvényében lehetőség szerint nyitva tartjuk.
2. Az iskolában használt játékok, sporteszközök felületét rendszeresen fertőtlenítjük.

**ÉTKEZTETÉSRE VONATKOZÓ SZABÁLYOK**

1. Étkezés előtt és után kiemelt figyelmet kell fordítani a gyermekek alapos szappanos kézmosására vagy kézfertőtlenítésére.
2. Az étkezéseket úgy szervezzük, hogy az osztályok, a napközis csoportok keveredése elkerülhető legyen, sorban állás esetén a védőtávolság betartható legyen.
   1. Tízórai: a második szünetben az alsó tagozat 1-4. évfolyama számára a szappanos kézmosást és az étkezést az osztálytanító irányítja.
   2. Ebéd: az ebédeltetés folyamatosságát az órarend határozza meg. Az osztályok mindig kísérővel érkeznek, a felügyeletet napközis nevelő irányítja.
   3. Uzsonna: a napközis nevelő irányításával történik, szappanos kézmosást követően.

**TANULÓI HIÁNYZÁSOK KEZELÉSE**

1. Annak a tanulónak az iskolai hiányzását, aki a vírusfertőzés szempontjából veszélyeztetett csoportba tartozik tartós betegsége (például szív-érrendszeri megbetegedések, cukorbetegség, légzőszervi megbetegedések, rosszindulatú daganatos megbetegedések, máj- és vesebetegségek) vagy például immunszupprimált állapota miatt, erről orvosi igazolással rendelkezik, és azt bemutatja, esetleges hiányzását igazolt hiányzásnak kell tekinteni. Igazolt hiányzásnak tekintendő továbbá, ha a gyermek, a tanuló hatósági karanténba kerül a részére előírt karantén időszakára.

**TEENDŐK BETEG SZEMÉLY ESETÉN**

1. Amennyiben egy gyermeknél a szülő a betegség tüneteit észleli köteles orvosát/ gyermekorvosát tájékoztatni. **A gyermek az iskolába** – hasonlóan más megbetegedésekhez – **kizárólag orvosi igazolással térhet vissza**.
2. Amennyiben az intézményben egy gyermeknél, pedagógusnál, vagy egyéb dolgozónál fertőzés tünetei észlelhetők, haladéktalanul el kell őt különíteni, egyúttal értesíteni kell az iskolaegészségügyi orvost, aki az érvényes eljárásrend szerint dönt a további teendőkről. Gyermek esetén a szülő/gondviselő értesítéséről is gondoskodni kell, akinek a figyelmét fel kell hívni arra, hogy feltétlenül keressék meg telefonon a gyermek háziorvosát/házi gyermekorvosát. Azt követően az orvos utasításainak alapján járjanak el.
3. A beteg gyermek felügyeletét ellátó személynek kesztyű és maszk használata kötelező.
4. Amennyiben felmerül a COVID-19 fertőzés gyanúja, fontos, hogy megfelelő felkészültséggel rendelkező egészségügyi dolgozó kerüljön értesítésre. A háziorvos, házi gyermekorvos, illetve a kezelőorvos jogosult a COVID-19 fertőzés gyanújára vonatkozóan nyilatkozni. Amennyiben fennáll a gyanú, nekik kötelességük az NNK által kiadott aktuális eljárásrendnek megfelelően ellátni a beteggel kapcsolatos teendőket.

Gérce, 2020. október 2. Zanati Margit

intézményvezető